अमेरिकी ड्रोन हमलों में तीन आतंकवादी ढेर  
दक्षिण वजीरिस्तान में अमेरिकी ड्रोन विमान ने एक गाड़ी को निशाना बनाया, जिसमें तीन संदिग्ध आतंकी मारे गए और पांच घायल हो गए।
पाकिस्तान के दक्षिण वजीरिस्तान के कबायली इलाके में अमेरिकी ड्रोन विमान ने आज एक गाड़ी को निशाना बनाया, जिसमें तीन संदिग्ध आतंकवादी मारे गए और पांच लोग घायल हो गए।  टीवी न्यूज चैनलों की रिपोर्ट के मुताबिक, सीआईए द्वारा संचालित ड्रोन विमान ने दक्षिण वजीरिस्तान के आजम वरसाक इलाके में एक वाहन पर दो मिसाइलें दागीं।  अमेरिका पाकिस्तान के वजीरिस्तान में हक्कानी नेटवर्क जैसे आतंकवादी समूहों के खात्मे के लिए लंबे समय से ड्रोन हमले कर रहा है। पाकिस्तान अमेरिका के इन हमलों की लगातार निंदा कर रहा है।